མཐུན་འགྲིགས་འགོ་འཛུགས་སླད་ངོས་ནས་འབད་པ་བྱས་པ་དེ་ལ་རྒྱ་ནག་གཞུང་ནས་ཁས་ལེན་ལན་འདེབས་མ་བྱས་པར་བརྟེན་བོད་མི་མང་པོ་ཞིག་དང༌།ལྷག་པར་བོད་ནང་ཡོད་པའི་བོད་ཀྱི་གཞོན་ནུ་མང་པོ་ཞིག་གིས་ད་ལྟ་ང་ཚོ་བསྐྱོད་མུས་ཀྱི་ཞི་བའི་ལམ་འདིར་ངང་ཐུང་འཚབ་འཚུབ་བྱེད་ཤུགས་ཆེ་རུ་འགྲོ་བཞིན་ཡོད།རྒྱ་ནག་གིས་མུ་མཐུད་བོད་ནང་མི་འབོར་བཙན་འཇུག་བྱས་ཏེ་བོད་མི་རྣམས་རང་ཉིད་ཀྱི་ལུང་པར་ཡང་མི་རིགས་གྲངས་ཉུང་ཅན་ཞིག་དང༌།རིམ་གྲས་གཉིས་པ་ཞིག་བཟོས་པར་བརྟེན་ངོས་ཀྱི་ལུང་པའི་ནང་ཛ་དྲག་ཇེ་ཆེར་འགྲོ་བཞིན་པ་རེད།བོད་མི་ཚོར་འཇིགས་སྐུལ་དང༌།བཙན་གནོན་ཚབས་ཆེ་བྱས་པར་བརྟེན་གནས་ཚུལ་འགལ་ཟླའི་ཕྱོགས་སུ་འཕེལ་ཤུགས་ཆེ་རུ་སོང་སྟེ།འབར་ལ་ཁད་པའི་གནས་ཚུལ་དེའི་ནང་དྲག་སྤྱོད་ཀྱི་ཐལ་ཟིང་ཡོང་རྒྱུར་ངོས་ལ་སེམས་འཚབ་ཆེན་པོ་ཡོད།དེ་དག་འགོག་སླད་ངོས་ནས་ཐབས་ཤེས་ཇི་ཡོད་ལག་བསྟར་བྱེད་རྒྱུ་ཡིན།